

## Р Е Ш Е Н И Е

на Програмния оператор по програма „Вътрешни работи“, Норвежки финансов механизъм (НФМ) 2014-2021 г. по процедура за предоставяне на безвъзмездна финансова помощ (БФП) с наименование: BGHOMEAFFAIRS-4.004 „Укрепване на капацитета на компетентните власти в България по отношение на възстановяване и управление на активи от престъпна дейност” по програма „Вътрешни работи“ на Норвежки финансов механизъм (НФМ) 2014-2021 г., с конкретен бенефициент – Комисия за противодействие на корупцията и за отнемане на незаконно придобито имущество (КПКОНПИ)

КПКОНПИ е предварително определен като бенефициент по проекта в раздел „Допълнителни механизми в рамките на Програмата“, т.5.1 „Предварително дефинирани проекти“ на Анекс II „Оперативни правила“ от Програмното споразумение по НФМ 2014-2021 г., сключено между Министерство на външните работи на Кралство Норвегия и Националното координационно звено за финансирането на програма „Вътрешни работи“ – дирекция „Централно координационно звено“ в Министерския съвет на Р България, подписано на 23.05.2018 г., и отговаря на изискванията за допустимост на кандидатите съгласно правилата на Норвежкия финансов механизъм 2014-2021 г. и програма „Вътрешни работи“.

След извършена оценка на предварително дефиниран проект № 14 по горепосочената процедура за предоставяне на БФП с наименование: „Укрепване на капацитета на компетентните власти в България по отношение на възстановяване и управление на активи от престъпна дейност ” по програма „Вътрешни работи“ на Норвежки финансов механизъм (НФМ) 2014-2021 г., с конкретен бенефициент – КПКОНПИ в съответствие с вътрешните правила за провеждане на процедура за оценка на предефинирани проекти, описани в т.5.2 „Процедура за оценка на предефинирани проекти“ от одобрени Системи за управление и контрол на изпълнението на програма „Вътрешни работи“, Норвежки финансов механизъм 2014-2021 г. (СУК по НФМ), одобрени от ръководителя на Програмния оператор по НФМ – заместник-министъра на вътрешните работи на 05.02.2019 г., изменени със заповед №8121-508/10.05.2019 г:

1.Одобрявам оценителен доклад № 8121р-8734/01.06.2020 г.

2.Одобрявам за финансиране следното проектно предложение:

|  |  |  |  |  |  |
| --- | --- | --- | --- | --- | --- |
| Конкретен бенефициент | Номер и наименование на проектното предложение | Обща стойност на проекта – в лева) | Размер на БФП – в лева –100 % | Финансиране от НФМ – в лева–  85 % | Национално съфинансиране–в лева – 15% |
| Комисия за противодействие на корупцията и за отнемане на незаконно придобито имущество (КПКОНПИ) | BGHOMEAFFAIRS-4.004-0001 „Укрепване на капацитета на компетентните власти в България по отношение на възстановяване и управление на активи от престъпна дейност“ | 1 466 411.29 | 1 466 411.29 | 1 246 449, 60 | 219 961,69 |

Решението може да бъде оспорено пред Административен съд София – град в 14- дневен срок след съобщаването му.

Копие от настоящото решение да се изпрати на конкретния бенефициент – КПКОНПИ.



Директор на дирекция

„Международни проекти” и

упълномощен представител на Програмния оператор за управление на средства по програма „Вътрешни работи“, финансирана от Норвежки финансов механизъм 2014-2021 г., съгласно заповед № 8121з-1240/ 04.10.2018 г., изменена със заповед № 8121з -1124/10.10.2019 г. на министъра на вътрешните работи